Diari Oficial de la Generalitat Valenciana


Sumari del DOGV 4170, del 17-01-2002 (2002/2)

ORDRE de 13 desembre de 2001, de la Conselleria de Justícia i Administracions Públiques, per la qual s'homologa la modificació dels Estatuts de la Mancomunitat Circuit Cultural Comarcal de la Marina Alta.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4170

Data del DOGV
:   17-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2


Data del document
:   13-12-2001

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * La Marina Alta
    * associació de municipis
    * administració local
    * reglament intern

ORDRE de 13 desembre de 2001, de la Conselleria de Justícia i Administracions Públiques, per la qual s'homologa la modificació dels Estatuts de la Mancomunitat Circuit Cultural Comarcal de la Marina Alta. [2002/2]
  
Els plens dels ajuntaments d'Adsubia, Alcalalí, Benidoleig, Benimeli, Benissa, El Poble Nou de Benitatxell, Calp, Castell de Castells, Dénia, Gata de Gorgos, Xaló, Xàbia, Murla, Ondara, Orba, Parcent, Pedreguer, Pego, El Ràfol d'Almúnia, Sagra, Teulada, la Vall de Laguar, el Verger i els Poblets, van acordar aprovar la modificació de l'article primer dels estatuts de la Mancomunitat Circuit Cultural Comarcal de la Marina Alta, en haver adherit el municipi de Calp. Remés l'expedient tramitat i els estatuts aprovats a aquesta Conselleria, no s'hi advertix cap infracció de l'ordenament jurídic, ni menyscabament de les competències d'aquesta Comunitat Autònoma, ni interferència en el seu exercici.
  
Per tot això, i d'acord amb el que disposa el Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques,
  
ORDENE
  
Article únic
  
S'homologa la modificació dels Estatuts de la Mancomunitat Circuit Cultural Comarcal de la Marina Alta, en haver acreditat en l'expedient la legalitat de les actuacions.
  
València, 13 de desembre de 2001
  
El conseller de Justícia i Administracions Públiques
  
CARLOS GONZÁLEZ CEPEDA
  
Estatuts de la Mancomunitat
  
Circuit Cultural Comarcal de la Marina Alta.
  
I. Disposicions generals
  
Article 1
  
Els municipis d'Alcalalí, Adsubia, Beniarbeig, Benidoleig, Benigembla, Benimeli, Benissa, Calp, Castell de Castells, Dénia, Gata de Gorgos, Llíber, Murla, Ondara, Orba, Parcent, Pedreguer, Pego, el Poble Nou de Benitatxell, els Poblets, el Ràfol d'Almúnia, Sagra, Sanet y Negrals, Senija, Teulada, Tormos, la Vall d'Alcalà, la Vall d'Ebo, la Vall de Gallinera, la Vall de Laguar, el Verger, Xàbia i Xaló d'acord amb l'ordenament jurídic vigent acorden constituir-se en Mancomunitat Voluntària de Municipis per a la prestació de serveis culturals que més endavant s'inclouen en els presents Estatuts.
  
Article 2
  
La Mancomunitat Cultural es constituïx amb la denominació de Circuit Cultural Comarcal de la Marina Alta, amb seu pròpia al municipi d'Ondara i tindrà capacitat i personalitat jurídica pròpies per al compliment de les seues finalitats.
  
Article 3
  
La Mancomunitat que es crea tindrà com a àmbit de les seues competències el territori dels municipis que la componen, i es podran incorporar amb posterioritat altres entitats locals interessades en els fins de la Mancomunitat. En aquest cas, la incorporació es farà en la forma i les condicions establides en la normativa vigent en l'àmbit de les entitats locals.
  
II. Objectius
  
Article 4
  
Els objectius de la Mancomunitat seran, en relació amb el seu àmbit territorial, els següents: a) Promoció i foment de tota manifestació cultural en l'àmbit de les arts plàstiques i visuals, com ara, entre altres, l'escultura, pintura, fotografia, vídeo, cine, grafisme, tapissos, marqueteria i manualitats.
  
b) Difusió i coneixement de les arts escèniques i de la música.
  
c) Foment de la lectura, per mitjà de campanyes d'animació a la lectura, d'àmbit comarcal i altres campanyes institucionals.
  
d) Els municipis de la Mancomunitat tindran a l'abast qualsevol manifestació cultural que puga ser oferida o gestionada per la Mancomunitat.
  
e) Dirigir-se als organismes públics, institucions, entitats, fundacions, associacions o qualsevol altre col·lectiu en demanda d'ajuda econòmica, prestació de béns culturals, siga de manera temporal o indefinida. Inclusió dels municipis mancomunats en circuits programats per a l'administració i qualsevol altra acció que redunde en benefici de la Mancomunitat.
  
f) Demanar la informació necessària i puntual de totes aquelles oportunitats que puguen ser aprofitades per la població, fonamentalment la més jove, per a accedir a beques, subvencions, plans d'estudi, vacances i viatges de caràcter cultural i social, etc.
  
g) Potenciar els grups locals, per al quals els municipis de la Mancomunitat constituiran una plataforma de difusió dels grups del seu àmbit territorial, i es negociaran amb altres circuits comarcals per a ampliar l'àmbit d'actuació i difusió.
  
h) Altres accions que completen les ja relacionades.
  
III. Govern i administració
  
Article 5
  
El Govern i l'administració de la Mancomunitat corresponen a:
  
a) El ple de la Mancomunitat.
  
b) La Presidència.
  
IV. Del ple
  
Article 6
  
a) El ple de la Mancomunitat estarà integrat per un representant de cada una de les entitats mancomunades.
  
b) Els representants dels respectius municipis seran elegits pels plens dels seus ajuntaments amb el vot favorable de la majoria absoluta. El seu mandat coincidirà temporalment amb la representació com a regidor en la corresponent legislatura.
  
Article 7
  
El ple de la Mancomunitat té les següents atribucions i competències:
  
a) Organització de la Mancomunitat.
  
b) Aprovació i modificació de les ordenances de la Mancomunitat i dels
  
Estatuts.
  
c) Aprovació i modificació dels pressupostos i disposició de la despesa general dins dels límits establits.
  
d) Aprovació de plans, projectes i programes de caràcter mancomunat.
  
e) Qualsevol altra acció, d'acord amb la legislació vigent.
  
f) Designar la presidència i disposar-ne el cessament.
  
g) Designar el secretari.
  
V. De la Presidència
  
Article 8
  
La Presidència de la Mancomunitat presidix i té les següents atribucions:
  
a) Representar la Mancomunitat i presidir els actes públics.
  
b) Dirigir el govern i administració mancomunats.
  
c) Convocar i presidir les sessions del ple i, si és procedent, de qualsevol altre òrgan.
  
d) Dirigir i impulsar totes les accions que calguen, i demanar els assessoraments tècnics pertinents de persones qualificades en el món de les arts i la cultura en general.
  
e) Subscriure els compromisos que puguen contraure's.
  
f) Estimular i propiciar la creació de les distintes comissions que siguen necessàries per a obtindre els millors resultats en les distintes àrees de la cultura.
  
g) Proposar i proporcionar qualsevol altra alternativa que beneficie el conjunt de la Mancomunitat.
  
VI. Recursos econòmics
  
Article 9
  
Els recursos econòmics de la Mancomunitat procediran de:
  
a) Quotes dels ajuntaments mancomunats. Els ajuntaments faran les aportacions periòdiques que s'acorden en el ple de la Mancomunitat.
  
b) Subvencions d'institucions públiques. La Mancomunitat es presentarà a quantes subvencions i convocatòries institucionals puga acollir-se: Diputació, Generalitat, Ministeri i altres d'àmbit europeu.
  
c) Aportacions d'institucions privades. Es podran fer convenis amb institucions privades per a el propi finançament, CAM, institucions bancàries, altres empreses privades.
  
d) Preu públic d'entrada als espectacles, sempre que així estiga considerat.
  
VII. Termini de vigència. Modificació i dissolució
  
Article 10
  
La Mancomunitat es constituïx amb duració indefinida, tenint en compte el caràcter permanent dels seus fins.
  
Article 11
  
Qualsevol modificació dels Estatuts de la Mancomunitat haurà d'acordar-se amb les mateixes formalitats establides per a la seua aprovació.
  
Article 12
  
La Mancomunitat podrà dissoldre's:
  
a) Per acord dels ajuntaments que la integren, adoptat amb els mateixos requisits que els de la Constitució.
  
b) Per dur-se a terme la prestació dels serveis objecte d'aquesta per l'Estat, comunitat autònoma, diputació provincial o per absorció de les competències municipals respectives.
  
Article 13